1446.

Godina **1446** (**[[rimski brojevi|MCDXLVI]]**) bila je redovna godina koja počinje u subotu (1. 1. po julijanskom kalendaru).

## Događaji

* 6. 1. - Celjski grofovi Fridrih i Ulrih sklopili savez sa Nikolom Iločkim, ali Janoš Hunjadi ga ubrzo opet pridobio za sebe protiv palatina Lovre Hedervara i Celjskih.
* 25. 2. - Mlečani sklopili mir sa sultanom Mehmedom (sultan Murat ratifikovao u septembru).
* ožujak - Ugarski sabor u Stolnom Biogradu: Ladislav V. Posmrtni opet priznat za kralja, šalju se poslanici njegovom staratelju, caru Fridrihu III; odlučeno da Hunjadi pokrene vojsku na Celjske grofove (prošle godine zaratili s Talovcima).
* travanj-svibanj - Rat Hunjadi Janoša sa Celjskima u Slavoniji i Štajerskoj - zauzeo Đurđevac i Koprivnicu, spalio varaždinsku varoš; na kraju dobija vranski priorat gde postavlja sestrića Ivana Sekelja ("banović Sekula").
* proleće? - Sultan Mehmed II prinuđen da abdicira u korist svog oca i bivšeg sultana Murata II.
* 6. 5. - Austrijski staleži u Regensburgu odlučili sakupiti vojsku nakon što je Hunjadi prešao Dravu (nesuglasice sa Fridrihom III). 
* 19. 5. - Sastanak i pomirenje kralja Tomaša i vojvode Stefana Vukčića Kosače u Milodražu (ovim se kvare odnosi despota i Kosače, a popravljaju Hunjadija i Kosače te Tomaša i sultana); Stefan dobio Neretvansku krajinu natrag. 
* 26. 5. - Bosanski kralj Stjepan Tomaš se oženio Katarinom Kosača, Stjepanovom kćerkom.
* 6. 6. - Ugarski sabor na polju Rakošu kod Pešte izabrao Janoša Hunjadija za gubernatora kraljevstva. Ivan Sekelj će biti imenovan za bana Hrvatske, Slavonije i Dalmacije (nadređen slavonskim banovima Celjskim i hrvatsko-dalmatinskom Petru Talovcu).
* avgust - Kralj Tomaš dao grad Ključ sinovima vojvode Ivaniša Dragišića.
* 27. 9. - Bitka kod Otonete: Skenderbegova Lješka liga porazila vojsku Mustafa-paše nedaleko od Debra. 
* septembar - Bosanci ponovo zauzeli Srebrenicu, Tomaš i Đurđe će se dogovoriti oko podele prihoda od rudnika.
* 9. 10. - U Koreji objavljen *Hunminjeongeum* u kojem je opisano novo pismo hangul (danas Dan hangula u toj zemlji). 
* oktobar - Sultan Murat II upao na Atiku - Atinsko Vojvodstvo će slati danak njemu umesto Moreji. 
:+ Papa Eugen IV. uzeo pod svoju zaštitu Radivoja, brata bosanskog kralja Tomaša (koji je takođe blizak papi). 
* listopad - Gubernator Hunjadi okupio vojsku u Budimu, jer car Fridrih ne želi vratiti Ugarskoj ni Ladislava, ni krunu sv. Stjepana ni gradove koje je uzeo (Lajtu prelazi iza 7. 11.).
* oktobar-novembar - Svatovi Jelene Paleolog putuju preko Dubrovnika do Smedereva - miraz većim delom popijen na brodu i opljačkan od Vukčićevih ljudi (događaj ušao i u epsku poeziju).
* studeni-prosinac - Hunjadi hara u Austriji (okolica Novog Mjesta i Beča), bez uspjeha.
* 10. 12. - Sultan Murat razorio topovima bedem Heksamilion na korintskom zemljouzu i pustoši Peloponez (Moreju) sa tesalskim namesnikom Turahan-begom.
* 18. 12. - Jelena, kćerka morejskog despota Tome se udala za Lazara Brankovića, koji od ove godine nosi titulu despota.

### Tokom/tijekom godine

* Prvi pomen Bijeljine. 
* Franjevački samostan u Kamporu na Rabu; takođe počinje gradnja samostana na otoku Krapanj kod Šibenika. 
* Nikodim II je novi srpski patrijarh nakon Teofana.
* približno - Nuno Tristão stradao na nekoj reci u Senegalu. 
* Álvaro Fernandesova ekspedicija, možda do reke Kazamans u južnom Senegalu, možda do današnje Gvineje Bisau (takođe napadnut od lokalaca). 
* Vasilije II., veliki knez Moskve oslepljen u državnom udaru. 
* U Kini obnovljen Most Dragocenog pojasa (Baodai). 
* Kondotijer na mletačkoj plati Scaramuccia da Forlì deblokirao Kremonu. 
* Kamen iz Blarneya (Kamen slatkorečivosti) ugrađen u kulu Zamka Blarney u Irskoj.

## Rođenja

* Alexander Agricola, kompozitor († 1506)
* ? Pietro Perugino, italijanski slikar († 1524)

## Smrti

* 1445-46 - Matko Talovac, hrvatski ban 
* 2. 2. - Vittorino da Feltre, italijanski humanista († 1378)
* 15. 4. - Filippo Brunelleschi, italijanski arhitekta (* 1377)
* 9. 5. - Maria d'Enghien, bivša napuljska kraljica 
* 28. 12. - Klement VIII., nekadašnji protupapa 
* pribl. - Konrad Witz, nemački slikar (* ca. 1400)

## Reference

* Vjekoslav Klaić, Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457) (archive.org)
* Vladimir Ćorović, Historija Bosne
* Grupa autora, Istorija Crne Gore